കുഞ്ഞിനെ ദത്ത് നല്കിയത് അനുപമയുടെ സമ്മതത്തോടെ , അജിത്തിനെ കുറിച്ച് അറിഞ്ഞത് ഞെട്ടിക്കുന്ന വിവരങ്ങള് കോഴിക്കോട്: കുഞ്ഞിനെ ദത്ത് നല്കിയത് അനുപമയുടെ സമ്മതത്തോടെയെന്നതില് ഉറച്ച നിലപാടില് അനുപമയുടെ പിതാവ് എസ്. ജയചന്ദ്രന്. അനുപമയുടെ കുഞ്ഞിനെ കാണാതായതുമായി ബന്ധപ്പെട്ട വിവാദത്തില് പ്രമുഖ മാദ്ധ്യമത്തോട് പ്രതികരിക്കുകയായിരുന്നു അദ്ദേഹം. താന് തെറ്റൊന്നും ചെയ്തിട്ടില്ലെന്നും തന്റെ കുടുംബത്തെ വലിയൊരു അപമാനത്തില് നിന്ന് രക്ഷിക്കാനാണ് ശ്രമിച്ചതെന്നും ജയചന്ദ്രന് പറഞ്ഞു. എസ്.ജയചന്ദ്രന്റെ വാക്കുകള് അനുപമയ്ക്ക് മികച്ച വിദ്യാഭ്യാസമാണ് നല്കിയത്. ഏറെ സ്നേഹവും ലാളനയും പിന്തുണയും നല്കിയാണ് അനുപമയെ വളര്ത്തിയത്. ഡിഗ്രി അവസാന വര്ഷ വേളയിലാണ് മകള് അജിത്തുമായി പ്രണയത്തിലാകുന്നത്. ഏതു വെല്ലുവിളികളെയും നേരിടാന് ഏറെ സ്വാതന്ത്യത്തോടെയും ധൈര്യത്തോടെയുമാണ് അവളെ വളര്ത്തിയത്. പ്രണയ ബന്ധത്തെക്കുറിച്ച് അറിഞ്ഞിട്ടും അനുപമയെ കോളേജിലേക്ക് വിടുകയായിരുന്നു. അവള് തെറ്റൊന്നും ചെയ്യില്ലെന്ന് തനിക്ക് ഉറപ്പായിരുന്നു, ജയചന്ദ്രന് പറഞ്ഞു. അനുപമയുടെ ചേച്ചിയുടെ വിവാഹത്തിന് മാസങ്ങള്ക്ക് മുമ്ബാണ് അനുപമ ഗര്ഭിണിയാണെന്ന വിവരം അറിഞ്ഞത്. അജിത്തിനെക്കുറിച്ച് അന്വേഷിച്ചപ്പോള് ഞെട്ടിക്കുന്ന വിവരങ്ങളാണ് ലഭിച്ചത്. അജിത്ത് വിവാഹിതനായിരുന്നു. അജിത്തിന്റെ ആദ്യ ഭാര്യയും മുമ്ബ് വിവാഹിതയായിരുന്നു. അവരുടെ കുടുംബ ജീവിതം തകര്ത്താണ് അജിത്ത് നസിയയുമായി ബന്ധം സ്ഥാപിച്ചത്. പിന്നീട് തന്റെ മകളുമായും അജിത്ത് പ്രണയം നടിച്ചു. ഇക്കാര്യങ്ങളെല്ലാം മകളെ അറിയിച്ചതാണ്. എന്നാല് അവള് അതൊന്നും കേള്ക്കാന് തയ്യറായില്ല കാര്യങ്ങളെല്ലാം അറിയുമ്ബോള് അനുപമ എട്ടുമാസം ഗര്ഭിണിയായിരുന്നു. അന്നവളെ പരിചരിക്കാന് ആരുമുണ്ടായിരുന്നില്ല. ആസമയത്ത് അജിത്ത് പോലുമുണ്ടായിരുന്നില്ല. ഇക്കാര്യങ്ങള് പുറത്തറിഞ്ഞിരുന്നുവെങ്കില് നിശ്ചയിച്ചുറപ്പിച്ച മൂത്ത മകളുടെ വിവാഹം മുടങ്ങുമായിരുന്നു. വിവാഹ ബന്ധത്തിലൂടെയല്ലാതെ ഒരു കുഞ്ഞിനെ പ്രസവിച്ച നാണക്കേട് ഒഴിവാക്കാന് അനുപമയും ആഗ്രഹിച്ചിരുന്നു. മുന്നില് മറ്റു വഴികളൊന്നുമില്ലാത്തതിനാല് കുഞ്ഞിനെ ശിശുക്ഷേമ സമിതിയില് ഏല്പ്പിക്കാമെന്ന് പ്രസവത്തിന് മുമ്ബേ തന്നെ എല്ലാവരും കൂട്ടായി എടുത്ത തീരുമാനമായിരുന്നു. പ്രസവം കഴിഞ്ഞ് രണ്ട് ദിവസത്തിന് ശേഷമാണ് കുട്ടിയെ അമ്മതൊട്ടിലിലേക്ക് കൈമാറിയത്. പിന്നീട് എല്ലാവരും അത് മറക്കുകയും മൂത്ത മകളുടെ വിവാഹം കഴിയുകയും ചെയ്തു. പിന്നീട് 2021 ഏപ്രിലിലാണ് അനുപമ കുഞ്ഞിനെ ആവശ്യപ്പെട്ട് തന്റെ അടുക്കലത്തെുന്നത്. കുഞ്ഞിനെ വേണമെങ്കില് ശിശുക്ഷേമ സമിതിയില് പോയി അന്വേഷിക്കാന് അനുപമയോട് പറഞ്ഞു. ഇതിനുശേഷമാണ് അജിത്തും അനുപമയും വീണ്ടും ബന്ധപ്പെട്ടിരുന്നുവെന്ന കാര്യം അറിഞ്ഞത്. ആ സമയത്താണ് അജിത്ത് നസിയയുമായി വിവാഹ മോചനം നേടിയത്. മകളെ സഹായിക്കുക മാത്രമേ ചെയ്തിട്ടുള്ളൂജയചന്ദ്രന് പറഞ്ഞു. Tags jayachandran child adoption Anupama Ajith shortlink